ஓமலூரைத் தாண்டிதான் சங்ககிரிக்கு செல்ல வேண்டும். ஓமலூர்தான், கோகுல்ராஜின் சொந்த ஊர். ஆகவே, அங்கு ஏதாவது பிரச்னை ஏற்படலாம் என்பதால் தர்மபுரி, தொப்பூர் அருகே யுவராஜுடன் வந்த வாகனங்களை போலீஸார் தடுத்து நிறுத்தினர். ஓமலூர் பைபாஸ் சாலையில் விடுதலைச் சிறுத்தைகள் கட்சியினர் யுவராஜ் காரை மறிப்பதற்காகக் கூடி இருந்தார்கள். யுவராஜின் கார் நிற்காமல் சென்று விட்டதால் அசம்பாவிதம் தவிர்க்கப் பட்டது. வீட்டுக்கு வந்த யுவராஜுக்கு அவரது உறவினர்களும், நண்பர்களும் சால்வைகள் அணிவித்து அவருடன் செல்ஃபி எடுத்துக்கொண்டனர். அந்தச் சமயத்தில் யுவராஜுடன் பேசினோம்.